**UZAICINĀJUMS FINANŠU PIEDĀVĀJUMA IESNIEGŠANAI TIRGUS IZPĒTEI**

VAS “Latvijas dzelzceļš” Nekustamā īpašuma pārvalde veic tirgus izpēti **“****Par publiskās lietošanas dzelzceļa infrastruktūras zemo pasažieru platformu remontu pieturas punktā Inčupe”** (turpmāk – tirgus izpēte).

**Mērķis:** lai nodrošinātu jauno elektrovilcienu transportēšanu, testēšanu un pastāvīgu ekspluatāciju, nepieciešams novērst pasažieru platformas neatbilstības būvju tuvinājumu gabarītam saskaņā ar Darba uzdevumam pievienotajiem platformu remonta shēmu pieturas punktā Inčupe. Veikt dzelzceļa nekustamā īpašuma uzlabošanu, sakārtošanu un drošu ekspluatāciju.

**Uzdevums:** Remontdarbu procesā veikt pasažieru platformas bloku dzelzsbetona konstrukcijas (biezums 90 mm) augstuma saīsināšanu saskaņā ar pielikumā pievienoto skici, kā arī nepieciešamības gadījumā attiecīgi platformas seguma biezuma samazināšanu 300 mm platā joslā gar perona bloku. Pēc saīsināšanas darbiem, savienojot samazināto platformas virsmu ar esošo, izveidot platformas seguma minimālo līmeņa kritumu, nepieciešamības gadījumā demontējot esošās platformas segumu līdz 1m platā joslā un pēc tam to atjaunojot, seguma atjaunošanai visas demontētās joslas platumā izmantojot asfaltbetonu. Papildus veikt savienojuma vietu starp saīsinātajiem perona blokiem un remontā neskartajiem blokiem piezāģēšanu, iespējami vienmērīgi izlīdzinot līmeņu starpību garenvirzienā, ja tāda izveidojusies. Remontdarbu procesā veikt pasažieru platformas bloku dzelzsbetona konstrukcijas piezāģēšanu, lai tiktu ievērotas horizontālais attālums no ceļa ass līdz platformas malai saskaņā ar pielikumā pievienoto skici. Seguma atjaunošanai izmantot bruģakmeni.

|  |  |  |  |
| --- | --- | --- | --- |
| **Nr.** | **Pieturas punkts** | **Sliežu ceļa apzīmējums** | **Garums****m** |
| 1 | Inčupe  | Nepāra ceļš Platforma Nr.2 | 100 |

Prognozējamais līguma termiņš ir 44 kalendāra dienas no līguma noslēgšanas.

Līgumā paredzēta Līguma nodrošinājuma iemaksa 10% (desmit procentu) apmērā no Līguma summas.

Objekta apskate pēc iepriekšējas pierakstīšanas, sazināties ar atbildīgo personu, mob. 29531898, dainis.ragovskis@ldz.lv.

Finanšu piedāvājuma cena jānorāda EUR (bez PVN).

Finanšu piedāvājuma cenā jābūt iekļautiem visiem Pretendenta izdevumiem.

Pretendents var iesniegt Finanšu piedāvājumu tikai par visu tirgus izpētes priekšmetu kopumā.

Lūdzam Jūs līdz **2023.gada 19.decembra plkst. 11.00** iesniegt Finanšu piedāvājumu ar paraksttiesīgās personas parakstu elektroniskā formā (parakstītu un ieskenētu kopijas formā vai parakstītu ar drošu elektronisko parakstu), nosūtot uz e-pastu: **kristine.kreicberga@ldz.lv****.**

Kontaktpersona tehniskos jautājumos: mob. 29531898.

Pielikumā: 1. Darba uzdevums uz 2 lapām;

 2. Gabarītu mērījumu akts (skice) uz 3 lapām;

 3. Fotoattēli uz 1 lapas;

 4. Darbu apjomu tāme uz 1 lapas.